આ બધા લક્ષણો ને સમજી વિચારીને એક દિવસ મને એક માણસે ખરીદ્યો અને એ માણસને મને મેળવીને ખૂબ આનંદ થયો. હવે મારા માલિક બદલાઈ ગયા હતાં. નવા માલિકની સાથે તો મને પણ ખૂબ મજ્જા આવતી. માલિકે બીજા જ દિવસે મારામાં સિમકાર્ડ નાખ્યું અને બધાને વાત કરીને ખુશ ખબર આપવાની ચાલુ કરી દીધી. દરેક લોકો મને પ્રેમથી સાચવીને જોતાં અને માલિકને પરત કરતાં. આમ જ ચાલતા ચાલતા કેટલાયે દિવસો થઈ ગયા. મને ખબર પડી કે, હું તો વિશ્વનો સૌથી વધારે પ્રખ્યાત મોબાઈલ બની રહ્યો હતો ! અને એ વાતનો મને ખૂબ જ ગર્વ હતો.